ફિલ્મની વાર્તાની જો વાત કરવામાં આવે તો રૂમ (તાપસી પન્નુ) અને વિકી (વિકી કૌશલ) એકબીજાને પ્રેમ કરે છે, જ્યારે પણ તક મળે ત્યારે એકબીજામાં સમાઇ જવા તલપાપડ રહે છે, તેમનો પ્રેમ શરીરની તમામ સીમાઓને તોડી ચૂક્યો છે. વાર્તામાં ટ્વિસ્ટ ત્યારે આવે છે જ્યારે ઘરના લોકો રૂમી અને વિકીને બેડરૂમમાં પકડી લે છે. હવે રૂમીના ઘરના લોકો તેના પર લગ્ન માટે દબાણ કરે છે, જેથી રૂમી વિકીને ફરમાન આપી દે છે, બીજા દિવસે તે પોતાના ઘરના લોકોને તેના લગ્નની વાત કરવા માટે લાવે, પણ વિકી આ માટે તૈયાર નથી. તે રૂમીને દગો આપે છે અને બીજા દિવસે આવતો નથી. વાર્તાં ટ્વિસ્ટ ત્યારે આવે છે જ્યારે વિદેશથી લગ્ન કરવા આવેલા રૉબી ( અભિષેક બચ્ચન) એન્ટ્રી કરે છે, તે રૂમીનો ફોટો જોઇને જ તેના પ્રેમ પડી જાય છે અને વિકીથી નારાજ રૂમી રૉબી સાથે લગ્ન કરવા માટે હા પાડી દે છે. જોકે જે પછી શું થાય છે કે તે માટે તમારે ફિલ્મ જોવાની રહેશે.